Özbəkistan prezidentlərinin siyahısı
Özbəkistan Respublikasının Prezidenti (özb. Oʻzbekiston Respublikasining Prezidenti) — Özbəkistan Respublikasının dövlət başçısı. Özbəkistan Prezidenti vəzifəsi Özbəkistan 1991-ci ildə Sovet İttifaqından müstəqilliyini qazanandan sonra yaradılmışdır. Prezident həm də Özbəkistan Silahlı Qüvvələrinin Ali Baş Komandanıdır. Özbəkistan Prezidenti vəzifəyə Özbəkistan Konstitusiyasının müvafiq maddələrinə əsasən 7 il müddətinə birbaşa Özbəkistan vətəndaşları tərəfindən seçilir. Bu vəzifəni 2016-cı il 8 sentyabr tarixindən Şavkat Mirziyayev icra edir.